**Marijampolės ,,Šaltinio“ progimnazijos veiklos kokybės įsivertinimo grupės**

**2023-2024 m. m. ataskaita**

Mokyklos veiklos įsivertinimas buvo vykdomas vadovaujantis Įsivertinimo rekomendacijomis, patvirtintomis 2016 m. kovo 29 d. įsakymu Nr. V-267. Remiantis praėjusių mokslo metų išorinio audito ataskaita, 2023-2024 mokslo metams pasirinkta išsamiau analizuoti rodiklį 1.2.2. – progimnazijos pasiekimai ir pažanga (rezultatyvumas, *stebėsenos sistemingumas*, pasiekimų ir pažangos pagrįstumas, atskaitomybė).

Šiais mokslo metais įsivertinant dėmesys buvo skirtas išsiaiškinti ar progimnazijoje sukurta ir veikia mokinio individualios pažangos stebėjimo sistema, ar stebėjimas turi įtakos rezultatams; kaip sistemingai stebima mokinio pažanga. Išsiaiškinome koks procentas progimnazijos mokinių išlaiko NMPP.

Mokyklos veiklos kokybės įsivertinimui atlikti pasirinkta internetinės mokytojų, 3 - 7 kl. mokinių, jų tėvų apklausos, progimnazijos dokumentų analizė (2023-2024 m.m. ugdymo planas, mokinio individualios pažangos stebėjimo tvarkos aprašas; mokinio vertinimo tvarkos aprašas), mokinio individualios pažangos stebėjimo lapas (-ai).

Atlikus anketavimą paaiškėjo, kad 100% mokytojų ir tiek pat tėvų stebi mokinio pažangą. Savo pažangą stebi 72% mokinių.

Individualiai pažangą aptaria 91% mokytojų, 98% tėvų ir 76% mokinių.

Beveik visi, t.y. 91% mokytojų, 90$\%$ mokinių ir 90% tėvų mano, kad pažangos stebėjimas ir aptarimas įtakoja mokymosi rezultatus, daro teigiamą įtaką.

Džiugina, kad 97% mokinių ir 98% tėvų mokymosi rezultatai yra aiškūs.

Net 98% tėvų ir 91% mokinių mano, kad jie moka į(si)vertinti mokinio daromą pažangą, tačiau tam pritaria 78% mokytojų, nes jų nuomone, mokiniai tai daro atmestinai.

Mokslo metų eigoje, mokyklai prisijungus prie VIP mokyklų tinklo, buvo susipažinta su kitų mokyklų patirtimis vertinant mokinių individualią pažangą ir nutarta progimnazijos bendruomenei siūlyti papildyti/koreguoti progimnazijoje esančios mokinio individualios pažangos stebėjimo tvarką. Buvo paprašyta metodinėse grupėse aptarti kaip būtų galima keisti/ pildyti jau galiojančią tvarką, kurią išbandysime 2024-2025 mokslo metais.

|  |
| --- |
| Mokslo metų pabaigoje, mokyklos tarybos posėdyje buvo nutarta patvirtinti papildytą progimnazijos mokinio individualios pažangos stebėjimo tvarką pradiniam ugdymui skirta knygele „Mano žingsneliai“, pagrindiniam ugdymui – aplanku „Mano žingsniai“. **Išvados*:*** mokyklos veikla pagal rodiklio 1.2.2. - progimnazijos pasiekimai ir pažanga (rezultatyvumas, *stebėsenos sistemingumas*, pasiekimų ir pažangos pagrįstumas, atskaitomybė) aspektus yra kryptinga, paveiki ir yra stiprus progimnazijos veiklos aspektas (3 lygis).Sistemingas mokinio individualios pažangos stebėjimas turi tiesioginį ryšį su mokymosi rezultatais. Mokytojai, tėvai ir mokiniai stebi individualią pažangą, ją aptaria. Pastebi palaipsniui daromą pažangą.97% 4 ir 8 klasių mokinių išlaikė Nacionalinius mokinių pasiekimų patikrinimus.**Rekomendacijos:** Sistemingai stebėti mokinių individualią pažangą ir ją aptarti ne tik bendrai, bet ir individualiai su kiekvienu mokiniu.Individualios pažangos stebėseną vykdyti pagal naujai priimtą mokinio individualios pažangos tvarkos aprašą pildant “Mano žingsnelių” (pradinis ugdymas) ir “Mano žingsnių” (pagrindinis ugdymas) aplanką.Esant reikalui, teikti pasiūlymus dėl individualios pažangos stebėjimo aplankų tobulinimo.Mokyklos veiklos kokybės įsivertinimo grupės vadovė Lina Makauskienė |